TRANSPORT DEPARTMENT HRIATTIRNA,"1054/2024-2025 Aizawl the 3rd July, 2024: Transport Department (Motor Vehicle Wing) chuan lirthei neitu/leitute tan hriattirna a chhuah: 1. Section 47 of the Motor Vehicles Act, 1988 chuan lirthei, state pakhata register tawh chu state dangah thla sawmpahnih (12 months) aia rei a cham (hnathawhna avang emaw thildang chhan tha tak vang) dawn anih chuan a awm mekna state-a a awm tan ni atanga chhiara thla sawmpahnihna a ral hma ngeiin a lirthei neitu chuan a awm mekna state Registering Authority ah a awmzia chiang taka tarlangin temporary registration a dil tur a ni. 2. Section 50 of the Motor Vehicles Act, 1988 ve thungah chuan mi tupawhin midang lirthei a leichhawng anih chuan - i). ni 14 chhungin a neitu thar hmingin thlak ngei ngei tur a ni. ii). A lirthei chu state pawn lam a mi anih chuan ni 45 chhungin hming thlak ngei ngei tur a ni thung. 3.  Mi tupawhin lirthei kan hralh a kan hriat tel ngei ngei tur chu,lirthei chu a neitu thar hmingin kan thlak ngei ngei tur a ni. A neitu hming kan thlak loh chuan a neitu nihna bo si lovin, neitu mawhphurhna a kengtel zel a. Kha lirthei kha a kual a kual a, mi tu in emaw thil sual tihnan te a lo hmang a, mi pawi te alo tawk palh thei a, an koh hmasak ber tur chu a neitu/Registration Certificate a hming tumtu kha a ni zel thin a ni. Chuvangin heng buaina te hi kan pumpelh theih nan lirthei kan hralh anih chuan hming thlak (Transfer of Ownership) kan dil ngei ngei tur a ni. A chunga mi te hi lirthei neitu/leitu in a zawm duhlo anih chuan dan anga hrem theih anih mai bakah, tlai man a chawi theih a ni.",Dated: 3 rd Jul 24 3:54 PM,https://dipr.mizoram.gov.in/post/transport-department-hriattirna1720002250